**Čo má dieťa zvládať pred nástupom do ZŠ**

**Pripravenosť dieťaťa do školy - školská zrelosť**

**Hlavné oblasti školskej zrelosti:**

1. **Telesná pripravenosť -** posudzuje sa v spolupráci s detským lekárom, dôraz sa kladie na:
2. Hrubú motoriku
* Celkovú telesnú rozvinutosť
* Fyzické zdravie – či dieťa nie je dlhodobejšie choré v čase nástupu ZŠ
* Zvládanie rovnováhy, cvičenie podľa hudby, individuálne základné druhy športov, bicyklovanie, kolobežkovanie, korčuľovanie atď.
1. Jemnú motoriku
* Primerané narábanie ceruzkou
* Kreslenie ľudskej postavy – proporcionálne a trocha detailov –oči, nos, ústa, prsty, vlasy, šaty atď.
* Napodobňuje písmenká – tlačené aj písané /nemusí ich poznať /
1. **Psychická zrelosť :**
* Pozná a pomenuje základné farby, odtiene a doplnkové farby rozozná, ale môže sa mýliť pri ich pomenovaní ( vie ich usporiadať v rovnakom odtieni, aj keď nepomenuje správne, je to v poriadku)
* Správne rozlišuje a pomenuje základné geometrické tvary – štvorec / kocka, guľa/kruh, krížik, obdĺžnik, trojuholník, prípadne aj kosoštvorec
* Orientuje sa v priestore – vpravo/vľavo, hore/dole, pod/nad, pri/vedľa, najvyššie, najnižšie
* Vie porovnať predmety podľa veľkosti – väčší, menší, najmenší, najväčší
* Zistí aj malé odlišnosti predkladaných predmetov, obrázkov, kresieb
* Vie si úmyselne zapamätať básničku, pesničku, zreprodukovať počutú rozprávku, príbeh vlastnými slovami
* Opakuje mechanicky číselný rad do 10
* Začína tvoriť všeobecnejšie pomenovania predmetov a javov – zvieratká príbor, ovocie, obuv, budovy a pod.
* Má čistú reč , bez porúch výslovnosti toleruje sa chybná výslovnosť **r** a**l**
* Má vytvorený pojem čísla – chápe napr. že napr. 5 autíčok a 5 kociek ja čo sa týka počtu rovnaké
* Rozoznáva chute – sladké , slané, kyslé, horké, štipľavé
* Rozlišuje vône a zápachy – kvety, jedlá, benzín, hniloba
* **Udrží pozornosť minimálne 15 minút pri jednom druhu činnosti**
1. **Sociálna a emocionálne zrelosť:**
* Ostane dlhší čas bez matky, rodičov mimo dom
* Má dostatočne rozvinutú slovnú zásobu, komunikuje s rovesníkmi aj s neznámymi dospelými
* Má presnejšie informácie okolitej realite – prostredie doma, škôlka, okolie domu, obchody ihriská a širšie sživotné prostredie
* Rieši základné sociálne situácie – vie samo nakúpiť, vie ako si treba ošetriť ranu, zvláda primerane detský konflikt
* **Vie sa zrozumiteľne predstaviť a povedať svoju adresu**